b'\n_START_ARTICLE_\n\xc5\xbdivorodna ku\xc5\xa1\xc4\x8darica\n_START_SECTION_\nBivali\xc5\xa1\xc4\x8de\n_START_PARAGRAPH_\nObmo\xc4\x8dje raz\xc5\xa1irjenosti sega vse do Arktike. Na najsevernej\xc5\xa1em delu svoje raz\xc5\xa1irjenosti prezimuje do 8 mesecev, kjer se razmno\xc5\xbeuje le vsako drugo ali tretje leto. Obi\xc4\x8dajno \xc5\xbeivi na tleh v gostem rastlinju, pa\xc5\xa1nikih ali travnikih na mo\xc4\x8dvirnih predelih. V Sloveniji \xc5\xbeivi do nadmorske vi\xc5\xa1ine 2000 m.\n_START_SECTION_\nOpis\n_START_PARAGRAPH_\nIma visoko in kratko glavo s kratkim in topim gob\xc4\x8dkom in je na prvi pogled podobna pozidni ku\xc5\xa1\xc4\x8darici. Na vsaki strani glave je ena zanosni\xc4\x8dna plo\xc5\xa1\xc4\x8dica. Gob\xc4\x8dna se ne dotika mednosni\xc4\x8dne plo\xc5\xa1\xc4\x8dice. Njen rep je mo\xc4\x8dan in se od sredine naprej postopoma zo\xc5\xbeuje. Ima siv ali rjav hrbet s temnimi progami in lisami. Na rde\xc4\x8dem ali oran\xc5\xbenem trenuhu samca so \xc4\x8drne pike, trebuh samice pa je bel, siv ali zelenkast in navadno brez pik. Na stegnih ima najve\xc4\x8d 12 femoralnih por (spremenjene ko\xc5\xbene \xc5\xbeleze)._NEWLINE_Zraste do 16\xc2\xa0cm. Je zelo pla\xc5\xa1na, v stiski pobegne v vodo._NEWLINE_Prehranjuje se z \xc5\xbeu\xc5\xbeelkami in pajki.'